Sportski direktor Hajduka, Mindaugas Nikoličius, prošlog je tjedna najavio kako će Bijeli do 15. travnja odlučiti kakva će biti sudbina druge momčadi, ali po svemu sudeći B ekipa Hajduka igra zadnju sezonu, pišu današnje Sportske novosti.
Krajem prošle godine predsjednik Jakobušić je dao naslutiti kako je druga momčad s 11 milijuna kuna godišnjeg troška preskup projekt za današnji Hajduk.
Druga momčad nema očekivani efekt u stvaranju igrača za prvu momčad pa bi sve osim odluke o gašenju druge momčadi bilo veliko iznenađenje.
Odlukom HNS-a, druge momčadi prvoligaša imaju pravo u drugoligaškoj konkurenciji igrati još samo u sezoni 2021./22., a trećeligaški rang ih ne zanima.